b'\n_START_ARTICLE_\nVodnikova cesta, Ljubljana\n_START_SECTION_\nPoimenovanje\n_START_PARAGRAPH_\nVodnikova cesta je nastala z zdru\xc5\xbeitvijo ve\xc4\x8d cest: prva je bila cesta v Spodnji \xc5\xa0i\xc5\xa1ki, saj je bila ustanovljena 15. julija 1902. Poimenovali so jo po dejstvu, da ob cesti le\xc5\xbei Vodnikova rojstna hi\xc5\xa1a, leta 1913 pa je Zgornja \xc5\xa0i\xc5\xa1ka poimenovala novo cesto, ki je bila le nadaljevanje spodnje\xc5\xa1i\xc5\xa1enske Vodnikove. Tretje podalj\xc5\xa1anje (na podro\xc4\x8dje Zgornje \xc5\xa0i\xc5\xa1ke in Dravelj) pa se je zgodilo 17. decembra 1937.\n_START_SECTION_\nUrbanizem\n_START_PARAGRAPH_\nPri\xc4\x8dne se na kri\xc5\xbei\xc5\xa1\xc4\x8du s Celov\xc5\xa1ko cesto, Pod gozdom in Ulico Milana Majcna, po pre\xc4\x8dkanju ljubljanske obvoznice, postane ozka ulica, deloma brez plo\xc4\x8dnikov ter poteka skozi nekdanje va\xc5\xa1ko jedro Dravelj in mimo cerkve sv. Roka spet do Celov\xc5\xa1ke ceste._NEWLINE_Na cesto se (od juga proti severu) povezujejo: Tr\xc5\xbena, Na Jami, Der\xc4\x8deva, Pod hribom, Gospodinjska, Scopolijeva, Kneza Koclja, Tugomerjeva, Freyerjeva, Martina Krpana, \xc5\xa0i\xc5\xa1enska cesta, Majde \xc5\xa0il\xc4\x8deve, Ra\xc5\xa1i\xc5\xa1ka, Adami\xc4\x8deva, Bregarjeva, Adami\xc4\x8deva, Kose\xc5\xa1ka, Adami\xc4\x8deva, Levi\xc4\x8dnikova, Biten\xc4\x8deva, Vodnikovo naselje, Lakotence, Kavadarska, Majorja Lavri\xc4\x8da, Draveljska, Kova\xc5\xa1ka, Dra\xc5\xbego\xc5\xa1ka, Koren\xc4\x8danova, Pr\xc5\xbeanjska, \xc5\xa0losarjeva, Na Koro\xc5\xa1ci, Bohinj\xc4\x8deva, Brilejeva in Dolomitska._NEWLINE_Poleg Vodnikove doma\xc4\x8dije se ob cesti nahajajo \xc5\xa1e: grad Jama (Bolnica dr. Petra Dr\xc5\xbeaja), \xc5\xa0portna hi\xc5\xa1a Ilirija, Galetov grad, skakalnica na Galetovem, gostinski lokal Na balanci, cerkev sv. Jerneja (med Vodnikovo in Celov\xc5\xa1ko cesto), stavba Policijskega pihalnega orkestra, Osnovna \xc5\xa1ola Valentina Vodnika, Tr\xc5\xbenica Koseze ...\n_START_SECTION_\nJavni potni\xc5\xa1ki promet\n_START_PARAGRAPH_\nPo Vodnikovi cesti potekata trasi mestnih avtobusnih linij 7 in 7L._NEWLINE_Na vsej cesti so tri postajali\xc5\xa1\xc4\x8da mestnega potni\xc5\xa1kega prometa.'